stanford-oval/wikipedia huggingface dataset:
Sierran piirikunta (Kalifornia)

Sierran piirikunta (engl. Sierra County) on Yhdysvaltojen Kalifornian osavaltiossa sijaitseva piirikunta. Sen väkiluku oli 3 005 vuonna 2019. Piirikunnan hallintokeskus on Downieville ja suurin asutuskeskus Loyaltonin kaupunki. Piirikunta sijaitsee Sierra Nevadan vuoristoalueella.
Aiheesta muualla

Kuvia tai muita tiedostoja aiheesta Sierran piirikunta (Kalifornia) Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Shinyangan alue

| Shinyanga |
| --- | --- |

 Sijainti
Valtio:   Tansania
Hallinto:  
 – hallinnollinen keskus:  Shinyanga
Pinta-ala:  18901 km²
Väkiluku (2012):  1 534 808
Shinyangan alue on yksi Tansanian 31 hallinnollisesta alueesta (mkoa eli region). Alue sijaitsee maan pohjoisosassa ja sitä rajaa pohjoisessa Geitan alue, Mwanzan alue ja Simiyun alue, kaakossa Singidan alue ja etelässä Taboran alue. Vuonna 2012 Shinyangan alueesta liitettiin osia Geitan ja Simiyun alueisiin.
Alueen pinta-ala on 18 901 neliökilometriä. Vuoden 2012 väestönlaskennan mukaan siellä asui 1 534 808 asukasta. Alueen pääkaupunki on Shinyanga ja alueellisena komissaarina toimii Zainab R. Telak. Alue jakaantuu kolmeen piirikuntaan.
| Shinyangan alueen piirikunnat> Piirikunta | Shinyangan alueen piirikunnat> Väkiluku (2012) | Shinyangan alueen piirikunnat>  | Shinyangan alueen piirikunnat>  |
| --- | --- | --- | --- |
| Kahama | 766 010 |  |  |
| Kishapu | 272 990 |  |  |
| Shinyanga | 495 808 |  |  |
| Yhteensä | 1 534 808 |  |  |
Aiheesta muualla

Kuvia tai muita tiedostoja aiheesta Shinyangan alue Wikimedia Commonsissa
Shinyangan alueen viralliset sivut (swahiliksi) (englanniksi)
Sheet Music

| Sheet Music 10cc |
| --- | --- | --- |

Studioalbumin tiedot
 Julkaistu: 1974
 Tuottaja(t): 10cc
 Tyylilaji: rock
 Kesto: 37.12
 Levy-yhtiö: UK Records  UK UKAL 1007
Listasijoitukset
   9. (kesäkuu 1974)    81.
10cc muut julkaisut
| 10cc 1973 | Sheet Music 1974 | The Original Soundtrack 1975 |
Sheet Music on englantilaisen rockyhtye 10cc:n toinen albumi. Se äänitettiin Stockportissa Strawberry Studiolla. Graham Gouldman on 10cc:n verkkosivuilla maininnut levyn yhdeksi yhtyeen parhaista ja Kevin Godley puolestaan on haastattelussa vuonna 2006 ilmoittanut levyn yhdeksi suosikeistaan koko 10cc:n tuotannossa.
Albumi sai suuren suosion Englannissa nousten listoilla jopa sijalle 9. kesäkuussa 1974 pysytellen top-100:ssa yhteensä 24 viikkoa. USA:ssa levy nähtiin korkeimmillaan sijalla 81. Albumin ainoa hitti oli aloituskappale ”The Wall Street Shuffle”. Myös ”Silly Love” -singlejulkaisu kohosi listoille Britanniassa.
Levy julkaistiin UK Records -levymerkillä toukokuussa 1974. Eric Stewart huolehti levyn miksauksesta ja lopullisesta toteutuksesta. Kannen suunnitteli Hipgnosis-ryhmä.
Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Siinä sen sanotaan edustavan yhtyeen varhaiskauden monesta suunnasta otettuja vaikutteita ja henkeäsalpaavaa luomisvoimaa, mikä johtui siitä että kaikki yhtyeen jäsenet olivat taitavia laulunkirjoittajia..
Kappaleet

A-puoli
The Wall Street Shuffle – 3.54 (säv. Stewart/Gouldman)
The Worst Band in the World – 2.49 (säv. Creme/Gouldman)
Hotel – 4.54 (säv. Godley/Creme)
Old Wild Men – 3.21 (säv. Godley/Creme)
Clockwork Creep – 2.46 (säv. Godley/Creme)
B-puoli
Silly Love – 4.01 (säv. Creme/Stewart)
Somewhere in Hollywood – 6.39 (säv. Godley/Creme)
Baron Samedi – 3.46 (säv. Stewart/Goulman)
The Sacro-Iliac – 2.33 (säv. Godley/Gouldman)
Oh Effendi – 2.49 (säv. Stewart/Godley)
Kokoonpano

Graham Gouldman – basso, kitarat, laulu, lyömäsoittimet
Eric Stewart – kitarat, kosketinsoittimet, laulu
Kevin Godley – rummut, lyömäsoittimet, laulu
Lol Creme – kitarat, koskettimet, lyömäsoittimet, laulu
Jimmy Lai

| Jimmy Lai 黎智英 |
| --- | --- |
 Lai kuvattuna vuonna 2019
Henkilötiedot
Syntynyt: 8. joulukuuta 1947 (ikä 76)  Kanton, Kiinan tasavalta
Kansalaisuus:   britti  kiinalainen –  hongkongilainen
Ammatti:  yrittäjä
Lapset:  6
Muut tiedot
Aktiivisena:  1989– (aktivistina)
Jimmy Lai Chee-ying (kiin.: 黎智英; Jyutping: Lai4 Zi3 Jing1, s. 8. joulukuuta 1947, Kanton, Kiinan tasavalta) on hongkongilainen yrittäjä ja demokratia-aktivisti. Hänet tunnetaan muun muassa Apple Daily -lehden omistajana.
Tausta ja yksityiselämä

Lai syntyi vuonna 1947 Kantonissa, joka oli vielä tuolloin virallisesti osa Kiinan tasavaltaa. Perhe oli varakas, mutta menetti kaiken sen jälkeen, kun kommunistit nousivat valtaan Manner-Kiinassa, ja joutui pakenemaan Lain ollessa 12-vuotias. Lai on kertonut saapuneensa Hongkongiin venepakolaisena lapsena ja teki töitä vaatetehtaassa kahdeksan dollarin kuukausipalkalla. Vaatetehtaissa hän myös opetteli englannin kielen.
Uskonnolliselta vakaumukseltaan Lai on katolilainen. Lai on ollut naimisissa kahdesti ja hänellä on näistä liitoista yhteensä kuusi lasta. Hongkongin kansalaisuuden lisäksi hänellä on ollut Britannian kansalaisuus vuodesta 1996 lähtien.
Ura ja aktivismi

Ensimmäinen Lain perustama yritys oli vaatteita myyvä Giordano. Yrityksellä on edelleen tuhansia työntekijöitä noin 30 eri maassa, lähinnä Aasiassa. Lai on kertonut saaneensa yrityksen nimen nähtyään sen newyorkilaisen pizzerian lautasliinassa. Hän kertoi kuvitelleensa, että jos hänen vaateliikkeensä nimi kuulostaa italialaiselta, sillä olisi enemmän asiakkaita.
Ura ja aktivismi > Aktivismin herääminen

Lai aktivoitui demokratian puolesta kampanjoivana todenteolla vuonna 1989 Tiananmenin verilöylyn jälkeen. Alussa hän kirjoitti kolumneja lehtiin. Giordano alkoi myös myydä opiskelijoiden suosimilla Kiina-vastaisilla sloganeilla varustettuja t-paitoja.
Ura ja aktivismi > Apple Daily

Vuonna 1994 Lai julkaisi kolumnin lehdessä, jota julkaisi hänen itsensä omistama Next. Kolumnissaan hän kutsui Kiinan silloista pääministeriä Li Pengiä ”Pekingin teurastajaksi”. Kommunistinen puolue kosti tämän iskemällä Lain yritystoimintaan Manner-Kiinassa. Tämän jälkeen Lai kertoi saaneensa kipinän perustaa uuden Peking-vastaisen lehden, joka sittemmin sai nimekseen Apple Daily. Lai pani tätä varten likoon 100 miljoonaa Hongkongin dollaria vain muutama vuosi ennen niin sanottua Hongkongin siirtoa.
Lehti lakkautettiin Hongkongin kansallisen turvallisuuden lain tultua voimaan. Viimeinen numero ilmestyi 24. kesäkuuta 2021.
Lai ja kansallisen turvallisuuden laki

Kesällä 2020 Hongkongissa astui voimaan niin sanottu kansallisen turvallisuuden laki, jonka nojalla Manner-Kiinan viranomaiset ovat rajoittaneet Hongkongille luvattuja vapauksia.
Lai ja kansallisen turvallisuuden laki > Syytteet ja tuomiot

Lai pidätettiin elokuussa 2020 syytettynä kansallisen turvallisuuden lain rikkomisesta. Joulukuussa 2021 Lai tuomittiin 13 kuukaudeksi vankeuteen kansallisen turvallisuuden lain rikkomisesta.
Elokuussa 2020 Lai yritti Kiinan rannikkovartioston mukaan paeta Hongkongista yhdessä 11 muun ihmisen kanssa. Syytteiden mukaan ryhmä pyrki pakenemaan Taiwaniin.
Lain oikeudenkäynti alkoi joulukuussa 2023, jota ennen häntä oli pidetty eristyssellissä kolmen vuoden ajan.
Galleria

Lai tapaamassa Yhdysvaltain varapresidenttiä Mike Penceä vuonna 2019.
Lai matkalla oikeudenkäyntiinsä joulukuussa 2020.
Lai puhumassa Washingtonissa vuonna 2019
Sirnäs

Sirnäs on kylä Kemiönsaaren kunnassa. Kylä sijaitsee Kemiön saaren eteläosassa entisessä Västanfjärdissä.
Sirnäs sijaitsee niemellä Bruksfjärdenin itäpuolella. Niemen pohjoispuolelta alkaa Galtarbyviken. Kylän keskus sijaitsee niemen kapeimmassa kohdassa laaksossa, jossa kylän kantatilat Östergård ja Västergård sijaitsevat. Kyläalueen rannat ovat laajalti kesäasutuskäytössä. Sirnäsiin kulkee yksi tie naapurikylän Misskärrin kautta. Valtaosa Sirnäsiä on havumetsää.
Vuoden 1540 maakirjan mukaan Sirnäsissä oli neljä taloa, joista kaksi oli jäljellä isojaon aikaan vuonna 1788. Molemmista taloista itsenäistyi yksi pientila 1930-luvulla.
Seitsemän huippua

Seitsemän huippua
Seitsemän huippua (engl. Seven Summits) ovat korkeimmat vuoret maapallon seitsemällä mantereella. Niiden kaikkien valloitusta on pidetty haasteena vuorikiipeilyn harrastajien keskuudessa. Ensimmäinen kaikki huiput valloittanut ihminen oli Richard Bass vuonna 1985 ja hänen jälkeensä samaan on pystynyt vain 350 vuorikiipeilijää ympäri maailman. Bassin jälkeen seitsemän huippua kiipesi vuorikiipeilijä Reinhold Messner, jonka mielestä Australian maanosan korkein vuori ei ole Bassin kiipeämä Mount Kosciuszko, vaan Uuden-Guinean saarella sijaitseva Carstenszin pyramidi. Nykyään seitsemän huipun valloittamiseen hyväksytään kumpi tahansa yllä mainituista vuorista. Listoja kutsutaan kiipeilijöiden nimillä Bass- ja Messner-listoiksi.
Luettelon vuorista on pientä erimielisyyttä. Bassin luettelon mukaan Australian vuori on Mount Kosciuszko, joka on Australian mannermaan korkein vuori; Uuden-Guinean Puncak Jaya on puolestaan Oseanian korkein vuori. Lisäksi on kiistelty, onko Kaukasuksen Elbrus-vuori Euroopan puolella vai ei; mikäli ei, Mont Blanc on Euroopan korkein vuori. Muut vuoret ovat Mount Everest (Aasia), Kilimanjaro (Afrikka), Denali (Pohjois-Amerikka), Aconcagua (Etelä-Amerikka) ja Vinsonin massiivi (Etelämanner).
Ensimmäisenä suomalaisena seitsemän huippua saavutti Atte Miettinen 22. kesäkuuta 2012.
Aiheesta muualla

7summits.com (englanniksi)
Sinobo Stadium

| Sinobo Stadium |
| --- | --- |

Rakennuksen tiedot
Sijainti:  Praha, Tšekki
Avattu:  7. toukokuuta 2008
Omistaja:  SK Slavia Praha
Hoitaja:  Slavia Praha
Kustannukset:  1 miljardi korunaa
Arkkitehti:  Martin Kotík, Daniel Dvořák, Leoš Zeman
Aiemmat nimet:  Eden Arena, Synot Tip Arena
Käyttäjät
 SK Slavia Praha (2008-)  Bohemians 1905 (2010-2012)  Tšekin jalkapallomaajoukkue (yksittäisiä otteluita) 
Katsojakapasiteetti
 19 370 
Kentän mitat
 105 x 68 metriä 
Lisää rakennusartikkeleitaArkkitehtuurin teemasivulla
Sinobo Stadium (aiemmin Eden Aréna ja Synot Tip Arena) on jalkapallostadion, joka sijaitsee Tšekin pääkaupungissa Prahassa. Se on rakennettu vuonna 2008 ja sen yleisökapasiteetti on 19 370. Stadion toimii paikallisjalkapalloseura SK Slavia Prahan kotikenttänä. Tšekin maajoukkue on pelannut stadionilla myös maaotteluita.
Stadionilla on pelattu vuoden 2013 UEFA Super Cupin ottelu.
Aiheesta muualla

Wikimedia Commonsissa on kuvia tai muita tiedostoja aiheesta .
Stadionin kotisivusto (Arkistoitu – Internet Archive) (englanniksi)
Seven Sundays

| Seven Sundays |
| --- | --- |

Ohjaaja:  Cathy Garcia-Molina
Säveltäjä:  Jessie Lasaten
Valmistustiedot
Valmistusmaa:  Filippiinit
Tuotantoyhtiö:  ABS-CBN Film Productions
Levittäjä:  Star Cinema
Ensi-ilta:  11. lokakuuta 2017
Alkuperäiskieli:  tagalog
Aiheesta muualla
IMDb 
Infobox OKNimi-testi OK: 
Seven Sundays on vuonna 2017 ensi-iltansa saanut filippiiniläinen tagaloginkielinen elokuva, jonka ohjasi Cathy Garcia-Molina.
Näyttelijät

| 0 | 1 | 2 |
| --- | --- | --- |
|  Aga Muhlach  | … |  Allan Bonifacio   |
|  Dingdong Dantes  | … |  Bryan "Bry" Bonifacio   |
|  Cristine Reyes  | … |  Charity "Cha" Bonifacio   |
|  Enrique Gil  | … |  Dexter "Dex" / "Baby D" Bonifacio   |
|  Ronaldo Valdez  | … |  Manuel Bonifacio   |
|  Donita Rose  | … |  Bechay Bonifacio   |
|  Kean Cipriano  | … |  Jerry   |
|  Kakai Bautista  | … |  Baby   |
|  Ketchup Eusebio  | … |  Jun   |
|  Kyle Echarri  | … |  Marc Bonifacio   |
Aiheesta muualla

Seven Sundays Internet Movie Databasessa (englanniksi)
Shin’ichi Morishita

| Henkilötiedot |
| --- | --- | --- |
Koko nimi: Shin’ichi Morishita
Syntymäaika: 28. joulukuuta 1960 (ikä 63)
Syntymäpaikka: Shizuoka, Japani
Kansalaisuus:  Japani
Pelipaikka: Maalivahti
Pituus: 180 cm
Seurat
| Vuodet | Seura | O (M) |
| 1983–1994 1995–1997 | Júbilo Iwata Kyoto Purple Sanga | 243 (0) 70 (0) |
Maajoukkue
| 1985–1991 | Japani | 28 (0) |
 Seurajoukkueuran tilastot kattavat vain kansalliset sarjat.
Shin’ichi Morishita (jap. 森下 申一, Morishita Shin’ichi; s. 28. joulukuuta 1960 Shizuoka) on japanilainen entinen jalkapalloilija.
Jalkapallomaajoukkue

Morishita debytoi Japanin maajoukkueessa kesäkuussa 1985. Hän on pelannut 28 maaottelua.
Aiheesta muualla

National Football Teams
Sergei Lajevski

| Mitalit> Maa:   Neuvostoliitto.Miesten yleisurheilu.EM-kilpailut  | Mitalit> Maa:   Neuvostoliitto.Miesten yleisurheilu.EM-kilpailut  | Mitalit> Maa:   Neuvostoliitto.Miesten yleisurheilu.EM-kilpailut  | Maa:   Neuvostoliitto> Miesten yleisurheilu. |
| --- | --- | --- | --- |
|  Hopeaa | Stuttgart 1986 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Ateena 1985 | pituushyppy |  |
Sergei Lajevski (ven. Сергей Лаевский, ukr. Сергій Лаєвський, Serhi Lajevskyi, s. 3. maaliskuuta 1959) on Neuvostoliittoa ja Ukrainaa edustanut pituushyppääjä.
Lajevski voitti pronssia Ateenan sisäratojen EM-kilpailuissa 1985 ja hopeaa Stuttgartin EM-kilpailuissa 1986. Vuonna 1987 hän oli yhdeksäs Rooman MM-kilpailuissa ja 16. heinäkuuta 1988 Dnepropetrovskissa hän hyppäsi ennätyksensä 835 cm, joka on myös Ukrainan ennätys.
Käännös suomeksi
Simpele (taajama)

Simpele on Rautjärven kuntakeskus. Nykyisellä Simpeleen taajamalla tarkoitetaan käytännössä entisen Simpeleen kunnan Kivijärven kylän aluetta. Simpeleen ja Rautjärven kuntaliitoksen yhteydessä Kivijärven kylän nimi muutettiin Simpeleeksi. Paikannimenä Pohjois-Pohjanmaalla sijaitseva Kempele on nimenä samankaltainen, mutta taipuu eri tavoin.
Simpeleen tehdasyhdyskunnalle asemakaavan laati vuonna 1917 Viipurin kaupunginarkkitehtinakin toiminut Uno Ullberg. Simpeleen taajamarakenne poikkeaa tyypillisestä maalaiskunnasta, ja se on aluesuunnittelun sekä teknisen infrastruktuurin puolesta rakennettu kaupunkimaisesti.
Simpeleellä on oma paloasema, joka kuuluu Etelä-Karjalan pelastuslaitokseen.
Elinkeinoelämä / Palveluja

Elinkeinoelämän osalta Simpeleen elinkeinorakenne on hyvin pitkälle teollisuuspainotteinen, suurimman työantajan ollessa Metsä Board Simpele. Paikkakunnalla merkittävähkönä työllistäjänä puunjalostusteollisuutta edustaa myös puunjalostusalan perheyritys Vankkapuu Oy, joka Simpeleen alueella toimivissa kahdessa yksikössään Änkilänmäellä Änkilän kylässä ja Metsä Board Simpeleen tehdasalueella Proomuniemessä valmistaa teollisuuden tarpeisiin kuormalavoja, rullanpäätulppia lähinnä paperi- ja kartonkiteollisuudelle sekä lisäksi kierrättää kartonkihylsyjä. Muita teollisuusyrityksiä edustaa valmisbetonia ja muita betonituotteita tuottava sekä rakentamiseen liittyviä järjestelmiä ja palveluja toimittava Karjalan Betoni Oy.
Kaupan- ja palvelualalla toimivat muun muassa liikenneasema Teboil Simpele, Neste Simpele huoltoasema, kahvilat ja ravintolat Kahvila Lounaskulma, Ravintola Simpele, Sirpakka Baari ja Siika Bar, päivittäistavarakaupat (K-Market Hermanni ja S-market Simpele), ja erikoiskaupat, kuten Simpeleen Apteekki, urheiluliike Simpeleen Urheilu Naukkarinen & Naukkarinen sekä rautakauppa Maasälpä Jorma Repo Ky, joka valmistaa myös keittiökalusteita ja erikoiskalusteita kalustetehtaallaan.
Muita palveluyrityksiä ovat mm. Etelä-Karjalan Osuuspankki ja IT-alan palveluyritys IT-Lähituki Backman-Hyrkäs Oy sekä Änkilän Hoivapalvelu Oy:n ylläpitämä, tehostettua palveluasumista tarjoava Silamuskoti.
Media

Simpele sai oman paikallislehden vuonna 1952, jolloin Kaakkoisseutu alkoi ilmestyä. Lehti ilmestyi parin ensimmäisen näytenumeron verran Simpeleen seutu -nimisenä, jonka jälkeen nimi muuttui Kaakkoisseuduksi. Lehdestä muodostui Simpeleen ja Rautjärven sekä myöhemmin, vuonna 1973 tapahtuneen kuntaliitoksen jälkeen nykyisen Rautjärven kunnan paikallislehti.
Kaakkoisseutu ja parikkalalainen Parikkalan Sanomat yhdistyivät vuonna 2007 nykyiseksi Parikkalan-Rautjärven Sanomiksi.
Simon Terry

| Mitalit> Maa:   Iso-Britannia.Miesten jousiammunta. Olympialaiset  | Mitalit> Maa:   Iso-Britannia.Miesten jousiammunta. Olympialaiset  | Mitalit> Maa:   Iso-Britannia.Miesten jousiammunta. Olympialaiset  | Maa:   Iso-Britannia> Miesten jousiammunta. |
| --- | --- | --- | --- |
|  Pronssia | Barcelona 1992 | yksilökilpailu |  |
|  Pronssia | Barcelona 1992 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Leipzig 2007 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Pronssia | Rovereto 2010 | sekajoukkuekilp. |  |
Simon Duncan Terry (27. helmikuuta 1974 Stirling, Skotlanti – heinäkuu 2021) oli brittiläinen jousiampuja ja olympiamitalisti.
Terry voitti Barcelonan kesäolympialaisissa 1992 olympiapronssia sekä yksilö- että joukkuekilpailussa ja palasi myöhemmin olympiatasolle kilpaillen vielä kaksissa kisoissa. Pekingissä 2008 Terry oli joukkuekilpailussa 12:s ja huolimatta sijoittumisestaan seitsemänneksi yksilökilpailun sijoituskierroksella hän putosi heti sijoituskierroksen 58:tta, Suomen Matti Hatavaa, vastaan pistein 104–105. Lontoossa 2012 Terry sijoittui yksilökilpailussa 17:nneksi ja joukkuekilpailussa yhdeksänneksi. MM-kilpailuista Terry saavutti Leipzigissa 2007 joukkuekilpailun hopeaa ja EM-kilpailuista Roveretossa 2010 sekajoukkuekilpailun pronssia. Terry sairasti aggressiivista syöpää ja kuoli kotonaan 47-vuotiaana heinäkuussa 2021.
Aiheesta muualla

Simon Terry Kansainvälinen olympiakomitea. (englanniksi)
Sergei Lebedev

Sergei Lebedev, 2018
Sergei Nikolajevitš Lebedev (ven. Серге́й Никола́евич Ле́бедев; s. 9. huhtikuuta 1948, Džizak) on venäläinen armeijankenraali. Hän oli ulkomaantiedustelun johtaja vuodesta 2000 ja vuodesta 2007 Itsenäisten valtioiden yhteisön toimeenpaneva sihteeri. Hän osaa saksaa ja englantia.
Lebedev valmistui 1970 Kiovan polyteknillisen instituutista Tšernihivissä. Samana vuonna hän työskenteli lyhyen aikaa Neuvostoliiton kommunistisen puolueen nuorisojärjestössä valittuna sihteerinä Tšernihivin kaupunginkomiteassa. 1971-1972 hän suoritti asevelvollisuutensa Kiovan sotilaspiirissä. 1973 alkaen hän työskenteli valtion turvallisuuskomitean vastavakoilussa ja vuodesta 1975 ulkomaantiedustelussa, Neuvostoliiton turvallisuuskomitean ensimmäisessä päähallinnossa sekä vuodesta 1991 Venäjän federaation ulkomaantiedustelun saksalaisella osastolla.
Vastatiedusteluoppinsa Lebedev hankki valtion turvallisuuskomitean Kiovan koulussa ja (yleisen) tiedustelukoulutuksen punaisella merkillä palkitutta valtion turvallisuuskomitean instituutissa.
Hän suoritti 1978 tutkinnon ulkoministeriön diplomaattiakatemiasta. Uransa hän aloitti vuonna 1975 KGB:n ulkomaantiedustelussa. Sittemmin presidentiksi valitun Vladimir Putinin hän tapasi heidän palvellessaan DDR:ssä. Lebedev palveli Saksan demokraattisen tasavallan lisäksi myös Saksan liittotasavallassa. 1998-2000 hän oli ulkomaantiedustelun virallinen edustaja Yhdysvalloissa kenraaliluutnantin arvoisena.
20. toukokuuta 2000 – 9. lokakuuta 2007 Lebedev toimi ulkomaantiedustelupalvelun johtajana. 2000 hänet ylennettiin kenraalieverstiksi ja 2003 armeijakenraaliksi joulukuussa.
Simon Tolkien

| Simon Tolkien> Henkilötiedot |
| --- | --- |
Koko nimi:  Simon Mario Reuel Tolkien
Syntynyt: 12. tammikuuta 1959 (ikä 65) Oxford, Englanti
Kansalaisuus:  Englanti
Ammatti:  kirjailija
Vanhemmat:   Christopher Tolkien  Faith Faulconbridge 
Puoliso:  Tracy Steinberg (vih. 1984)
Aiheesta muualla
www.simontolkien.com
Löydä lisää kirjailijoitaKirjallisuuden teemasivulta
Simon Mario Reuel[lähde? ] Tolkien (s.  1959) on brittiläinen kirjailija. Hän on J. R. R. Tolkienin pojanpoika ja Christopher Tolkienin poika.
Tolkien syntyi Oxfordissa. Hänen vanhempansa ovat Christopher Tolkien ja Faith Faulconbridge. Hänen vanhempansa erosivat, kun hän oli viisivuotias. Hän meni 1984 naimisiin Tracy Steinbergin kanssa. Heillä on kaksi lasta, poika Nicholas ja tytär Anna. Simonin poika Nicholas on näytelmäkirjailija ja ohjaaja.[lähde? ]
Teokset

Le dernier témoin, 2004
The inheritance, 2012
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Simon Tolkien
Käännös suomeksi
Schering Rosenhane

Schering Rosenhane
Schering Rosenhane (1609–1663) oli ruotsalainen valtaneuvos. Hän oli vuodesta 1634 Tukholman alikäskynhaltija, vuodesta 1642 pysyvä edustaja Münsterissä, jossa hän osallistui Westfalenin rauhanneuvotteluihin. Hänet siirrettiin 1645 Ruotsin lähettilääksi Pariisiin, nimitettiin 1650 valtaneuvokseksi ja Tukholman ylikäskynhaltijaksi. Hän sai 1652 vapaaherran arvon ja läänitykseksi muutamia kyliä Kalajoella. Häntä sanottiin "Ikalaborgin" vapaaherraksi. Rosenhane oli taitava valtiomies, ja häntä käytettiin myöhemminkin ulkomaisissa lähetystöissä. Hän osoittautui viroissaan kyvykkääksi ja toimeliaaksi. Häneltä jäi runsas käsikirjoituskokoelma, jota säilytetään Uppsalan yliopiston kirjastossa.
Rosenhanen arvellaan kirjoittaneen salanimellä "Skogekär Bergbo", kuten helmikuussa 2024 julkaistut seikat viittaavat. Aiemmin oletettiin, että salanimen takana olisi ollut hänen veljensä Gustaf Rosenhane.
Nimellä "Skogekär Bergbo" kirjoitetut tekstit

Venerid (painettu 1680)
Aiheesta muualla

Kuvia tai muita tiedostoja aiheesta Schering Rosenhane Wikimedia Commonsissa
Sergei Lavrenov

| Mitalit> Maa:   Valko-Venäjä.Miesten painonnosto. Olympialaiset  | Mitalit> Maa:   Valko-Venäjä.Miesten painonnosto. Olympialaiset  | Mitalit> Maa:   Valko-Venäjä.Miesten painonnosto. Olympialaiset  | Maa:   Valko-Venäjä> Miesten painonnosto. |
| --- | --- | --- | --- |
|  Hopeaa | Sydney 2000 | painonnosto kevytsarja |  |
Sergei Lavrenov (ven. Сергей Николаевич Лавренов, 1. helmikuuta 1972 Valko-Venäjä) on valkovenäläinen painonnostaja ja olympiamitalisti. Seuratasolla Lavrenov edustaa Dynamo Mahilyowia. Hän on edustanut maataan olympiatasolla kaksi kertaa. Sydneyssä 2000 hän otti pronssia miesten painonnoston kevyeessä sarjassa ja Ateenassa 2004 hän sijoittui samassa sarjassa kuudenneksi.